L'aprovació de la Llei 34/1998, de 7 d'octubre, del sector dels hidrocarburs, va configurar un nou model del sector del gas, va suprimir la consideració de servei públic i la va substituir per la d'activitats d'interès general, i va garantir els drets de les persones usuàries vers el subministrament de gas natural.
L'article 91.3 d'aquesta Llei preveu que les comunitats autònomes, en relació amb les empreses distribuïdores que exerceixin l'activitat en el seu àmbit territorial, establiran el règim econòmic dels drets d'alta, així com de la resta de costos derivats dels serveis necessaris per atendre els requeriments de subministrament de les persones usuàries.
Aquesta previsió legal ha estat desplegada per l'article 29 del Reial decret 1434/2002, de 27 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions de gas natural, el qual defineix els conceptes inclosos en els drets d'alta i preveu que les comunitats autònomes establiran el règim econòmic dels drets d'alta.
D'acord amb el que disposa l'article 10.1.5) de l'Estatut d'autonomia, correspon a la Generalitat de Catalunya el desplegament legislatiu i l'execució en matèria de règim energètic, en el marc de la legislació bàsica de l'Estat.
Així mateix, la Generalitat de Catalunya, d'acord amb el que preveu l'article 9.16 de l'Estatut, també té competències en matèria d'instal·lacions de producció, distribució i transport d'energia, quan aquest transport no surti del seu territori i el seu aprofitament no afecti una altra província o comunitat autònoma.
Per tant, conflueixen en la Comunitat Autònoma de Catalunya les competències necessàries per poder regular els drets d'alta que els usuaris i usuàries del subministrament de gas natural per canalització han d'abonar a les empreses distribuïdores de gas, amb la finalitat d'atorgar seguretat al consumidor, tant en relació amb el preu que han d'abonar com en relació amb els serveis que s'hi inclouen.
Basant-se en això, vist el dictamen del Consell de Treball, Econòmic i Social de Catalunya, d'acord amb la Comissió Jurídica Assessora, a proposta del conseller de Treball i Indústria i d'acord amb el Govern,
1.1 El present Decret té per objecte establir les quantitats màximes que les empreses distribuïdores de gas natural per canalització que exerceixen la seva activitat a l'àmbit territorial de la Comunitat Autònoma de Catalunya poden facturar a les persones usuàries en concepte de drets d'alta, per a nous subministraments i per l'ampliació dels existents.
Així mateix, es regulen les quantitats màximes que es poden cobrar per les operacions de connexió i de verificació, quan aquestes operacions s'hagin d'efectuar com a serveis individuals, així com els drets de reconnexió en els supòsits en què s'hagi produït la suspensió del subministrament de gas natural.
L'import d'aquests serveis el podran percebre les empreses distribuïdores.
1.2 L'aplicació a les persones usuàries de quantitats per sota dels valors màxims vigents serà objectiva, transparent i no discriminatòria.
En el cas que una empresa decideixi no cobrar les contraprestacions econòmiques pel cost derivat del servei estarà obligada a aplicar aquesta decisió a totes les persones usuàries de la zona de subministrament i haurà de comunicar-ho prèviament a l'òrgan competent en matèria d'energia de la comunitat autònoma.
2.1 Els drets d'alta són les percepcions econòmiques que poden percebre les empreses distribuïdores de gas natural quan contractin la prestació del servei de subministrament de combustibles gasosos per canalització a un nou usuari o usuària, o en el supòsit d'ampliació d'un subministrament existent, com a contraprestació econòmica dels costos administratius i d'inspecció associats a la formalització de l'alta.
2.2 D'acord amb l'article 34 del Reial decret 1434/2002, de 27 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions de gas natural, l'empresa distribuïdora de gas natural ha d'efectuar amb personal propi o autoritzat les operacions següents:
a) Comprovar que la documentació està completa.
b) Precintar els equips de mesurament.
c) Verificar l'estanquitat de la instal·lació.
d) Deixar la instal·lació receptora en disposició de servei, si obté resultats favorables en les comprovacions.
2.3 Estan inclosos en els drets d'alta els serveis de connexió i de verificació de les instal·lacions.
La connexió és l'operació d'acoblar la instal·lació receptora de gas a la xarxa de l'empresa distribuïdora, la qual haurà de realitzar aquesta operació sota responsabilitat seva.
La verificació de la instal·lació inclou la revisió i la comprovació conforme les instal·lacions s'ajusten a les condicions tècniques i de seguretat reglamentàries.
2.4 No serà procedent el cobrament de drets de verificació quan per executar la instal·lació hagi estat necessari presentar un projecte i un certificat final d'obra.
En aquest cas només es cobraran els drets de connexió.
En la resta de supòsits d'instal·lacions noves o modificacions de les existents, és procedent que l'empresa distribuïdora cobri els drets de verificació com a contraprestació de les operacions consistents a verificar l'estanquitat de la instal·lació i deixar-la en disposició de servei, si obté resultats favorables en les comprovacions, amb caràcter complementari a la presentació del butlletí de l'instal·lador autoritzat, sempre que es tracti d'operacions de verificació diferents de les que ja hagi dut a terme l'instal·lador autoritzat.
3.1 L'empresa distribuïdora no percebrà cap quantitat per subscriure els nous contractes que derivin dels canvis de titularitat que regula l'article 39 Reial decret 1434/2002, de 27 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions de gas natural, sempre que no es requereixin actuacions de verificació a les instal·lacions dels clients.
3.2 El canvi de titularitat no exigirà una inspecció quan la instal·lació tingui en vigor el certificat d'inspecció.
Quan es tracti de modificacions de contractes de persones usuàries connectades a gasoductes de pressió inferior a 4 bar, amb una antiguitat de més de vint anys, les empreses distribuïdores hauran de procedir a efectuar la verificació de les instal·lacions, en el supòsit que aquesta instal·lació no tingués en vigor el certificat d'inspecció.
En aquest cas es podran cobrar els drets de verificació vigents.
4.1 Els drets d'alta no podran superar les quantitats màximes que estableix l'annex del present Decret, en funció de les tarifes de venda de gas natural aplicables a les persones usuàries.
4.2 En el supòsit d'ampliació d'un subministrament, que impliqui modificar el contracte, la quantitat màxima que s'ha de cobrar en concepte de drets d'alta serà la diferència entre la que correspondria al nou contracte, segons el que especifica l'annex del present Decret, i la que es va percebre per la contractació anterior.
4.3 Les quantitats màximes que fixa l'annex no inclouen l'impost sobre el valor afegit (IVA) i les actualitzarà periòdicament el conseller o consellera de Treball i Indústria, amb la sol·licitud prèvia de l'empresa distribuïdora de gas canalitzat.
Per dur a terme aquesta actualització es podran tenir en compte els increments de productivitat i altres amb incidència en els costos.
Quantia dels drets de connexió i de verificació
Els drets de connexió i de verificació, quan aquestes operacions s'hagin d'efectuar com a operacions individuals de connexió o bé de verificació, no podran superar les quanties màximes que fixen l'annex.
En cap cas es podran aplicar de forma acumulativa els drets de connexió i els drets de verificació que estableix l'annex del present Decret com a operacions individuals.
6.1 Els drets de reconnexió són la contraprestació econòmica que poden cobrar les empreses distribuïdores de gas pels costos derivats del precintatge i posterior posada en marxa de les instal·lacions receptores a les quals s'hagi suspès el subministrament de gas natural per alguna de les causes que estableix l'article 56 del Reial decret 1434/2002.
Només es podran cobrar els drets de reconnexió en el supòsit que la suspensió del subministrament de gas s'hagi notificat a l'usuari o usuària, mitjançant correu certificat amb acusament de rebuda o mitjançant qualsevol altre mitjà de notificació del qual quedi constància, amb una antelació mínima de sis dies hàbils, excepte en el cas que preveu l'article 56.3 del Reial decret 1434/2002, relatiu a deficient manteniment de les instal·lacions receptores, on la suspensió del subministrament es produirà de manera immediata.
6.2 D'acord amb l'article 59 del Reial decret 1434/2002, en el supòsit de suspensió del subministrament de gas justificada i imputable a la persona consumidora, aquesta haurà d'abonar una quantitat equivalent al doble dels drets de connexió, aplicables en cada cas d'acord amb el que fixa l'annex del present Decret.
7.1 Les empreses distribuïdores hauran d'informar a les persones usuàries, en el moment de la contractació, sobre els drets d'alta aplicables en cada cas, sobre la quantia de les operacions de connexió i de verificació quan les operacions s'efectuen de manera individual i sobre els drets de reconnexió, així com sobre les tarifes i cabals diaris màxims a contractar més convenients per les seves necessitats.
Aquesta informació s'haurà de lliurar a les persones usuàries per escrit i s'haurà d'incorporar als webs de les empreses distribuïdores, en el cas que utilitzin aquest mitjà de contractació.
7.2 Les quantitats que l'empresa distribuïdora percebi en concepte de drets d'alta, així com en els supòsits de connexió o reconnexió i verificació, hauran de figurar degudament identificades en la factura que s'expedeixi a les persones usuàries.
8.1 L'òrgan competent en matèria d'energia de la Generalitat de Catalunya vetllarà per l'acompliment del que preveu el present Decret, sense perjudici de les competències que corresponguin als òrgans competents en matèria de consum.
8.2 Queda exclosa la facturació als usuaris d'altres quantitats diferents de les que preveu expressament el present Decret en concepte de drets d'alta i de drets per cobrir els serveis individuals de connexió o de reconnexió i de verificació.
8.3 L'incompliment per part de les empreses distribuïdores de les obligacions que estableix el present Decret serà sancionat d'acord amb el que preveu el títol VI de la Llei 34/1998, de 7 d'octubre, del sector dels hidrocarburs.
Disposicions finals.1 Habilitació normativa
Es faculta el conseller o consellera competent en matèria d'energia per dictar les disposicions de desenvolupament d'aquest Decret..2 Entrada en vigor
El present Decret entrarà en vigor als vint dies de la publicació al Diari Oficial de al Generalitat de Catalunya.
Conseller de Treball i Indústria
Quanties màximes dels drets d'alta (que inclouen els serveis de connexió i verificació)
Resta de tarifes (usuaris connectats a xarxes de pressions superiors a 4 bar)
101,30 euros + consum màxim contractat (kWh/dia) x 0,08, amb un límit màxim de 608,06 euros.
Quanties màximes dels drets de connexió i dels drets de verificació com a operacions individuals, per a totes les tarifes
Drets de connexió: 49,30 euros.
Drets de verificació: 46,62 euros.
Quantia màxima dels drets de reconnexió: 98,60 euros.